Háborúk, járványok, technikák

A Háborúk, járványok, technikák Jared Diamond 1997-ben írt tudományos-ismeretterjesztő könyve.

 A mű eredeti címe: Guns, Germs, and Steel
 Eredeti alcím: The Fates of Human Societies (a társadalmak fátumai)
 Fordította: Födő Sándor
 
 Magyar kiadások Typotex Kiadó (2001)
Typotex Kiadó (2010) Negyedik bővített és javított kiadás. Fordította: Födő Sándor – Vassy Zoltán.  (A Leírás fejezeteben feltüntetett oldalszámok e kiadásból valók.)

Tételmondata 

„A történelem az egyes népek környezetének különbségeiből adódóan alakult eltérő módon, és nem az egyes népek biológiai különbségei miatt.”

Leírás 
A „Háborúk, járványok, technikák” a világtörténelem alapvető kérdésére keresi a választ: „Miért az európai civilizáció hódította meg a világot, miért nem másként történt ez?” Így is fogalmazhatunk: Miért Francisco Pizarro maroknyi csapata győzte le Atahualpa inka fejedelmet és hatalmas seregét, miért nem fordítva történt, miért nem au inka fejedelem kényszerítette térdre I. Károly spanyol királyt (egyben német-római császárt)?

Vagy ahogy az új-guineai Yali – a szerző barátja – vetette fel: Miért van az, hogy ti fehérek olyan sok árut termeltetek és hoztatok Pápua Új-Guineába, míg nekünk feketéknek, oly kevés saját árunk van?

A provokatív kérdésekre rendhagyó, nagyívű válasz születik, nemcsak a történelem, hanem a földrajz, a biológia, a régészet, a nyelvészet, a járványtan és antropológia, valamint a tudomány- és technikatörténet alapján, mintegy 13 ezer éves időskálán mozogva új összefüggések rajzolódnak ki. "A háziasított állatok és növénytermesztés megléte magyarázatot ad arra, hogy a birodalmak, az írásbeliség és az acélfegyverek miért Eurázsiában jelentek meg legkorábban, és miért csak később (vagy egyáltalán nem) a többi földrészen." (90.) Diamond úgy látja, hogy az emberi társadalmak útját befolyásoló környezeti különbségek négy csoportra oszthatók :
 a nemesítésre alkalmas vadnövény- és háziasításra alkalmas vadállatfajok földrészenként eltérő állománya;
 a kontinenseken belüli terjedés (termények, háziállatok, technikai vívmányok) és vándorlás iramát befolyásoló tényezők;
 a kontinensek közötti terjedést befolyásoló tényezők;
 a kontinensek területének és teljes népességének különbségei (408-409.).

Tartalom 

 Előszó, Yali kérdése
A különböző térségek eltérő történelmi pályái
 Első rész: Az Édentől Cajamarcáig
 1. fejezet A rajtvonalig
 Mi történt az egyes földrészeken 11000 előtt
 2. fejezet A történelem egyik természetes kísérlete
 Hogyan alakította a polinéz szigetek földrajza a társadalmakat?
 3. fejezet A cajamarcai ütközet
 Miért nem Atahualpa inka császár ejtette foglyul I. Károly spanyol királyt?
 Második rész: Az élelmiszer-termelés kialakulása és elterjedése

 4. fejezet A földművelés hatalom
 A háborúk, járványok és technikák eredete
 5. fejezet A történelem gazdagjai és szegényei
 Földrajzi különbségek az élelmiszer-termelés kezdetén
 6. fejezet Művelni vagy nem művelni
 Az élelmiszer-termelés elterjedésének okai
 7. fejezet Hogyan készül a mandula?
 Az ősi termények véletlenszerű nemesítése
 8. fejezet Az almák vagy az indiánok?
 Miért nem sikerült néhány térség népeinek növényeket nemesítenie?
 9. fejezet Zebrák, boldogtalan házasságok és az Anna Karenyina-elv
 Miért nem háziasították a legtöbb nagytestű vad emlősfajt?
 10. fejezet Tágas terek és dőlt tengelyek
 Miért terjedt az élelmiszer-termelés különböző sebességgel az egyes kontinenseken?
 Harmadik rész: Az élelmiszertől a háborúkig, járványokig és technikáig
 11. fejezet A jószág végzetes ajándéka
 A baktériumok evolúciója
 12. fejezet Modellek és kölcsönbetűk
 Az írás evolúciója
 13. fejezet A szükség szülőanyja
 A technológia evolúciója
 14. fejezet Az egalitarizmustól a kleptokráciáig
 A kormányzat és a vallás evolúciója
 Negyedik rész: Öt fejezet alatt a Föld körül
 15. fejezet Yali népe
 Ausztrália és Új-Guinea történelme
 16. fejezet Hogyan lett Kína kínai?
 Kelet-Ázsia történelme
 17. fejezet Motorcsónak Polinéziába
 Az ausztronéz terjeszkedés történelme
 18. fejezet Két félteke összecsap
 Eurázsia és Amerika történelmének összehasonlítása
 19. fejezet Hogyan lett Afrika fekete?
 Afrika történelme
 Utószó: Az emberiség története természettudományos megközelítésének jövője
 Kik ezek a japánok?
 Utószó a 2003-as kiadáshoz Háborúk, járványok, technikák ma
 Köszönetnyilvánítás
 Képjegyzék
 Tárgymutató
 Képmelléklet

Magyarul 

 Háborúk, járványok, technikák. A társadalmak fátumai (Guns, Germs, and Steel); ford. Födő Sándor; Typotex, Bp., 2000 
 Háborúk, járványok, technikák. A társadalmak fátumai; ford. Födő Sándor, Vassy Zoltán; 4. bőv., jav. kiad.; Typotex, Bp., 2015

Egyéb 

 A könyv 1998-ban a „népszerű tudományos” kategóriában elnyerte a Pulitzer-díjat.
 A könyv alapján készült ismeretterjesztő film: Háborúk, járványok, technikák - National Geographic (2005)

Források 
 A könyv oldala a kiadó honlapján

Tudományos könyvek
Pulitzer-díjas ismeretterjesztő könyvek
1997 könyvei
Hadtudományi könyvek